Source: https://eestinen.fi/2019/04/lapsi-loonud-soome-ema-sai-tingimisi-vanglakaristuse/
Timestamp: 2020-06-05 15:37:58+00:00

Document:
Lapsi löönud soome ema sai tingimisi vanglakaristuse - eestinen
Kohus mõistis lapsi neljal korral löönud 49-aastasele Lõuna-Soomes elavale emale tingimisi vanglakaristuse. Ema oli ühte last löönud isegi sotsiaaltöötaja juuresolekul.
Vanemate laste väitel oli ema väiksena nende päid omavahel kokku kolksatanud. Kui nad kooli läksid, siis see lõppes, aga muu löömine jätkus, vahendab Iltalehti.
Pere lastest vanim elab juba iseseisvat elu. Süüdistused teda ei puuduta, aga tema oli kohtus tunnistajana. Suur pere elab Soome lõunaosas väga kesistes tingimustes, aga looduskaunis kohas. Suvila tüüpi elukoha valik on olnud naise ja tema praeguse mehe vaba valik. Nad kohtusid linnas ja oleks saanud omale lubada kõigi mugavustega üürikorterit.
Pere elamises pole voolavat vett. Vanemate laste sõnul on vee kandmine olnud alati nende ülesanne. Üks lastest ütles, et tal jäi vee kandmisest selg haigeks. Asja paikapidavuse kohta infot pole, sest kohus arutas asja kinnisel istungil suletud uste taga. Ainult löömise asja arutati avalikult.
Kohtu poolt eelmisel teisipäeval tehtud otsuse järgi jäi naine süüdi vanuselt teise lapse löömises aastatel 2009-2017. Algul oli naine peksnud kahe vanema tütre päid omavahel kokku. See lõppes, kui lapsed kooli läksid.
Kooliajal kujutas vägivald peamiselt käega vastu pead löömist. Vahetevahel oli ema löönud last rusikaga. Vanemad lapsed rääkisid, et vägivald oli peres tavaline asi. Kohtus kannatanu rollis olnud tüdruk rääkis, et „löömine tundus normaalne”.
Ema oli löönud tütart täiesti arusaamatutel põhjustel. Näiteks 2016. aasta suvel oli ema löönud teismelist tütart selle eest, et ta rääkis anekdooti.
Teismelise tütre väitel oli ema löönud väiksemaid lapsi „misiganes põhjusel”. Näiteks see, kui lapsed naersid, ajas ema närvi. Pärast vägivalda lapsed nutsid ja läksid oma tuppa. Teismelise tütre väitel oli ta saanud 7-8-aastaselt haavad, aga polnud neid arstile näidanud. Alles põhikooli lõpuklassides oli tütar rääkinud asjast kooli sotsiaaltöötajale ja sealt edasi ka arstile. Kooli sotsiaaltöötaja ja lastepsühhiaater olid kohtus tunnistajaks.
Naist süüdistati lisaks teismelise tüdruku peksmisele ja ka väiksemate tüdrukute peksmises. Praegu 49-aastane naine end süüdi ei tunnistanud. Tema väitel pole ühtegi löömist olnud. Lisaks olid võimalikud teod naise väitel aegunud ja seetõttu oleks tulnud süüdistusest loobuda.
Naise abielumees tunnistas naise kasuks. Tema väitel pole ta kunagi näinud naist lapsi löömas ja ta ei suuda naist selles isegi kahtlustada. Kohus aga ei pidanud naise ja tema mehe juttu usutavaks. Kolme löömise episoodi kinnitasid nii pere vanemad lapsed kui asjatundjad.
Kohtu hinnangul väärtustasid vanemad lapsed oma peret, nad olid lugupidavad ema suhtes ja muretsesid nooremate õdede pärast. Kõige hullemad olid vanemate tütarde väitel nooremaid õdesid puudutavad teod. Lisaks löömisele oli teismeline tütar näinud, kuidas ema võttis noorematel tütardel valusasti käest kinni.
Vanemad tütred rääkisid ka ema ja laste isa omavahelistest tülidest, pärast mida sattus ema koos lastega turvakodusse. Pere võeti sotsiaaltöötajate luubi alla 2017. aasta lõpus, kui vanim tütar sai täisealiseks ja kodust lahkus. Siis löömised lõppesid – ühe erandiga. Möödunud suvel lõi naine oma 6-aastast tütart käega sotsiaaltöötaja juuresolekul.
Sotsiaaltöötaja oli pere kodus visiiti tegemas. 6-aastane laps oli värvinud mingit pilti ja ema aitas teda. Mees tegi samal ajal süüa ja palus naist appi. Laps oli küsinud sotsiaaltöötajalt, kas ta oleks nõus ema asemel temaga pilti värvima. Ema oli aga selle peale reageerinud karmilt ja jõuliselt. Ta ütles lapsele, et niiviisi ei paluta ja lõi last vastu pead.
Sotsiaaltöötaja väitel oli laps hirmunud ja ei hoolinud tema lohutusest. Sotsiaaltöötaja oli kuulnud laksu ja nägi, kuidas lapsel juuksed liikusid. Tegemist polnud tema väiteks mänguhoos toimunud löögiga. Naine ei võtnud ka seda löömist omaks. Ta märkis, et polnud enam teo ajal lapse hooldaja.
Kohus aga pidas naise tegu löömiseks. See, et süüalune polnud siis lapse hooldaja, ei omanud kohtu hinnangul tähtsust. Kohtu hinnangul kasutas naine aastate jooksul laste peal vägivalda. Otsuse tegi kohus nelja löömise põhjal.
Kohus mõistis 49-aastasele naisele 45 päeva pikkuse tingmisi vanglakaristuse ja laste kasuks kokku 1200 euro suuruse hüvitise. Otsus pole veel jõustunud.
Oikeus tuomitsi 49-vuotiaan naisen neljästä pahoinpitelystä ehdolliseen vankeusrangaistukseen. Vanhimpien lasten mukaan äiti oli heidän ollessaan pieniä kolauttanut heidän päitään yhteen. Heidän ehdittyä kouluikään tämä loppui, mutta äiti ryhtyi lyömään. Perheen lapsista vanhin on jo lähtenyt kotoa. Syytteet eivät koske tätä nuorta. Hän oli kuitenkin oikeudessa todistajana.
5. juuni 2020, 18:37

References: Kohus 
 kohus 
 Kohus 

Kohus 
 kohus 

Kohus